**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pašreizējās situācijas apraksts*Valstī 2020.gada 6.novembrī atkārtoti izsludināta ārkārtējā situācija un tiek pastiprināti dažāda veida ierobežojumi, kas kopumā kavē tautsaimniecības attīstību un ekonomikas atveseļošanas, kā rezultātā arī mediju uzņēmumu ieņēmumi ir samazinājušies.Kultūras ministrija, kas ir atbildīgā iestāde par Latvijas mediju politikas koordinētu ieviešanu un īstenošanu, ņemot vērā valstī noteikto ārkārtējo situāciju, vērš uzmanību, ka mediju nozarei ir stratēģiski nozīmīga loma Covid-19 krīzes pārvarēšanā un valsts informatīvās telpas drošības nodrošināšanā. Vienlaikus Covid-19 krīze ir atstājusi negatīvu ietekmi uz reklāmas tirgu, kas nodrošina lielu daļu mediju ieņēmumus, kā arī mediju uzņēmumu produktu mazumtirdzniecību. Lielākā sabiedrības daļa patērē komerciālos medijus, tādēļ ir būtiski, lai komerciālajos elektroniskajos plašsaziņas līdzekļos un drukātajos medijos ārkārtējās situācijas laikā ievērojami nesaruktu satura veidošanas apjomi un sabiedrībai būtu iespēja saņemt pilnvērtīgu informāciju. Tomēr *force majeure* apstākļi liek reklāmdevējiem ievērojami samazināt reklāmas kampaņas, radot ieņēmumu kritumu nozarē. To apliecina pašreiz pieejamie aprēķini, jo saskaņā ar Latvijas Reklāmas asociācijas 2020.gada pirmā pusgada (iekļauts arī 2020.gada janvāris un februāris, kad Covid-19 vēl nebija radījis ievērojamu kritumu reklāmas tirgū) apkopotajiem datiem reklāmas tirgus gada pirmajos sešos mēnešos ir piedzīvojis teju 25% kritumu, kas atbilst aptuveni 10 milj. *euro* ieņēmumu samazinājumam.Analizējot Latvijas Reklāmas asociācijas apkopotos datus, Kultūras ministrija secina, ka tie ir pamatoti. Saskaņā ar *TNS Latvia* reklāmu reģistru kultūras un sporta pasākumu reklāma vēsturiski ir sastādījusi aptuveni 10% no visa reklāmas apjoma. Ņemot vērā minēto, par 10% reklāmas kritumu Kultūras ministrijai nav šaubu, jo ārkārtējās situācijas laikā reklāmas kampaņas attiecībā uz mūzikas festivāliem, boksa cīņām, kino seansiem, teātra izrādēm u.c. kultūras un sporta pasākumiem ir gandrīz pilnībā apturētas. Tāpat nav šaubu par to, ka būtiski ir samazinājušies reklāmas apjomi tūrisma un viesmīlības nozarēm, kā arī tirdzniecības nozarē, ņemot vērā noteiktos tirdzniecības ierobežojumus. Turklāt, analizējot situāciju ne tikai no reklāmas pakalpojumu sniedzēju, bet arī no klientu (reklāmdevēju) perspektīvas, jāsecina, ka ievērojama daļa no uzņēmumiem, kurus Covid-19 krīze nav skārusi tieši, ir izlēmuši nogaidīt un ir apturējuši plānotās reklāmas kampaņas līdz brīdim, kad būs precīzāk redzami ekonomiskās lejupslīdes apmēri. Visbeidzot, izvērtējot reklāmas tirgus kritumu, jāņem vērā arī ceturtais faktors – tie uzņēmumi, kuri savas reklāmas kampaņas turpina vispārējas reklāmas tirgus lejupslīdes apstākļos, sagaida, ka tiem tiks piedāvāts būtisks pakalpojuma cenas samazinājums. Strauji rūkošie ieņēmumi visvairāk ietekmē vietējā satura radīšanu, kas ir lielākā un dārgākā izmaksu pozīcija un tādēļ primāri tiks samazināta, radot būtiskus riskus sabiedrības informēšanā, tajā skaitā par Covid-19 infekcijas izplatības ierobežošanu.*Problemātika* Lai mazinātu krīzes ietekmi, valstī ir noteikti vairāki uzņēmējdarbības atbalsta mehānismi, kas ir pieejami visu nozaru uzņēmumiem, kas atbilst noteiktajiem atbalsta saņemšanas kritērijiem. Kultūras ministrija ir konstatējusi, ka mediju uzņēmumu darbības specifikas rezultātā šiem komercdarbības veicējiem nav pieejami paredzētie atbalsta mehānismi. Pirmkārt, dīkstāves pabalsts un atbalsts algu subsīdijai daļēji nodarbinātiem darbiniekiem nav piemērots atbalsta mehānisms pēc būtības vairāku iemeslu dēļ. Pandēmijas laikā mediju uzņēmumi nodrošina sabiedrības informētību un to darbinieki strādā ierastajā vai pat paaugstinātā kapacitātē. Turklāt elektroniskajiem plašsaziņas līdzekļiem ir saistības, kuras uzliek to apraides atļaujas. Piemēram, diennakts raidstundu apjoms, vietējā satura apjoms, ziņu satura apjoms u.tml. Līdz ar to ir arī tādi mediju uzņēmumi, kas nevar samazināt satura ražošanas apjomu, tādējādi samazinot izmaksas, lai mazinātu krīzes finansiālo ietekmi. Savukārt drukāto mediju jomā uzņēmumiem ir saistības pret patērētājiem. Respektīvi, drukāto mediju izdevumi tiek pārdoti ne tikai mazumtirdzniecībā, bet tiek arī abonēti. Rezultātā, neskatoties uz uzņēmuma ieņēmumu kritumu, tiem ir jāturpina ražošana esošajā apjomā. Turklāt mediju satura patēriņš ir balstīts patērētāju paradumos. Proti, ražošanas apjoma samazināšana var novest pie auditorijas aizplūšanu uz citām platformām, tostarp uz ārvalstu medijiem. Mainoties pieradumam, atgūt zaudēto auditoriju ir ļoti sarežģīti vai neiespējami. Rezultātā satura ražošanas samazināšana, lai mazinātu krīzes finansiālo ietekmi, var novest pie ieņēmumu samazinājuma arī pēc krīzes, jo auditorija, kas veido uzņēmuma ieņēmumus, patērēs citu mediju, tostarp ārvalstu, radīto saturu. Ievērojot minēto, secināms, ka mediju nozares uzņēmumiem nav iespējams samazināt ražošanas apjomu un darbiniekus laist dīkstāvē vai nodarbināt daļēji.Otrkārt, mediju uzņēmumi nevar kvalificēties atbalstam apgrozāmo līdzekļu plūsmas nodrošināšanai, jo ieņēmumu sezonalitāte rada apstākļus, kas ir pretrunā Ministru kabineta noteiktajiem kritērijiem. Mediju nozarē oktobris, novembris un decembris ir mēneši ar augstākajiem apgrozījuma rādītājiem, ņemot vērā ieņēmumus, kas tiek saņemti par nākamā gada drukāto mediju abonēšanu un sezonai raksturīgo reklāmas ieņēmumu pieaugumu. Tā rezultātā nav iespējams uzrādīt apgrozījuma kritumu mēnešos, kas paredzēti Ministru kabineta 2020.gada 10.novembra noteikumos Nr.676 „Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”.*Risinājums*Ņemot vērā minēto, atbilstošs risinājums būtu paredzēt papildu finanšu līdzekļus Mediju atbalsta fondā, lai īstenotu atbalsta programmas mediju uzņēmumiem. Vienlaikus ir nepieciešams maksimāli izmantot iespēju sniegt atbalstu, sedzot mediju izdevumus, jo šādā veidā tiek nodrošināta sniegtā atbalsta proporcionalitāte. Mediju organizācijām, kurām ir lielāki izdevumi, iespējams pretendēt uz lielāku atbalstu, ņemot vērā, ka mediju uzņēmumiem ar lielākiem drukāto mediju piegāžu apjomiem un plašākām apraides teritorijām ir lielākas šo izdevumu pozīcijas. Rezultātā tiek nodrošināt minētā atbalsta proporcionalitāte. Šiem kritērijiem atbilst tikai izdevumi par pasta piegādēm un apraides izmaksām. Tāpēc drukātajiem medijiem būtu nepieciešams segt ārkārtējās situācijas laika – 2020.gada novembra un decembra un 2021.gada janvāra, februāra un marta abonētās preses piegādes izmaksas (169 230 *euro* mēnesī) 2020.gadā piešķirtā finansējuma līmenī, bet elektroniskajiem plašsaziņas līdzekļiem segt 2020.gada novembra un decembra un 2021.gada janvāra, februāra un marta apraides izmaksas (159 642 *euro* mēnesī) 2020.gadā piešķirtā finansējuma līmenī, kas sniegtu atbalstu 1 644 360 *euro* apmērā.Vienlaikus ir nepieciešams sniegt atbalstu arī kapacitātes stiprināšanai, lai nodrošinātu satura veidošanas stabilitāti elektroniskajos plašsaziņas līdzekļos, drukātajos un digitālajās platformās strādājošajos medijos. Kapacitātes stiprināšanai atbalsts paredzēts, lai mediju uzņēmumi varētu segt, piemēram, tādas izmaksu pozīcijas kā darba algas, komunālie maksājumi, telekomunikāciju maksājumi, poligrāfijas izmaksas un citas izdevumus, kas veidojas, nodrošinot mediju uzņēmumu pamatdarbību.Saskaņā ar Ministru kabineta 2020.gada 7.aprīļa rīkojumu Nr.160 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” un Ministru kabineta 2020.gada 10.marta rīkojuma Nr.100 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” 4.punktu, satura veidošanas atbalsta aktivitātēm Covid-19 krīzes seku mazināšanai mediju uzņēmumiem tika novirzīts 1 075 000 *euro* elektroniskajiem plašsaziņas līdzekļiem, 599 492 *euro* drukātajiem un digitālajā vidē strādājošiem medijiem, 223 737 *euro* abonēto preses izdevumu mēneša piegādes izmaksām un 217 699 *euro* elektronisko plašsaziņas līdzekļu programmu mēneša apraides izmaksām.Lai palīdzētu mediju uzņēmumiem pārvarēt Covid-19 krīzes otro izplatīšanās vilni, nepieciešamas atkāroti sniegt atbalstu mediju uzņēmumiem pēc līdzīga mehānisma kā Covid-19 krīzes pirmā izplatīšanās viļņa laikā, t.i., sedzot apraides un drukāto mediju piegāžu izmaksas un stiprinot mediju uzņēmumu kapacitāti, piešķirot finansējumu mediju uzņēmumu pamatdarbības izdevumu segšanai.Atkārtota atbalsta mehānisma mediju uzņēmumiem īstenošanai kopā nepieciešamais finansējums ir 3 250 210 *euro*. Papildus tam nepieciešamas paredzēt atbalsta mehānisma administrēšanas izmaksas 8 157 *euro* apmērā.Finansējuma sadales mehānismu izveidos Kultūras ministrija, konsultējoties ar mediju nozares ekspertiem un tirgus dalībniekiem. Paredzēts, ka mehānisma administrēšanu, pamatojoties uz savstarpēji noslēgtu līgumu, Kultūras ministrija nodos Sabiedrības integrācijas fondam, lai īstenotu „rokas stiepiena attāluma” principu (*arms length principle*), tādējādi nodrošinot mediju neatkarību no finansējuma avota.*Atbalsta mehānisma mērķis un piešķiršanas kārtība*Atbalsta mērķis ir segt abonēto drukāto mediju piegādes izmaksas un elektronisko plašsaziņas līdzekļu televīzijas un radio programmu apraides izmaksas, kā arī citu ar mediju uzņēmuma pamatdarbību saistītu izmaksu segšanu par laika periodu no 2020.gada novembra līdz 2021.gada martam.Atbalsts ir piešķirams Latvijā reģistrētai juridiskai personai:1. kas ir īpašnieks masu informācijas līdzekļiem, kas veido redakcionāli neatkarīgu žurnālistikas saturu, ievērojot likumā „Par presi un citiem masu informācijas līdzekļiem” noteikto;
2. kas ir reģistrēta Uzņēmumu reģistrā vismaz vienu gadu;
3. kuras darbība nerada apdraudējumu valsts drošībai, sabiedriskajai kārtībai un sabiedrības veselībai;
4. kuras masu informācijas līdzeklis sistemātiski neizplata dezinformāciju[[1]](#footnote-1);
5. kas nav valsts vai pašvaldību iestāde;
6. kas nav publisko personu (arī publisko personu kapitālsabiedrību) kontrolē;
7. kurai nav pasludināta maksātnespēja, kura atrodas likvidācijas procesā, tai ir apturēta saimnieciskā darbība, pret to ir uzsākta tiesvedība par darbības izbeigšanu;
8. kuras darbībā pēdējo 12 mēnešu laikā nav konstatēti būtiski masu informācijas līdzekļu jomu regulējošo normatīvo aktu pārkāpumi vai būtiskiem mediju profesionālās ētikas pārkāpumiem;
9. kuras īstenojot Mediju atbalsta fonda projektus nav pārkāpusi profesionālos žurnālistikas un ētikas standartus;

Detalizētus atbalsta saņemšanas kritērijus un kārtību noteiks Kultūras ministrija, ievērojot augstāk norādītos kritērijus, bet neaprobežojoties ar tiem.*Komercdarbības atbalsta jautājumi*Ņemot vērā, ka plānotais atbalsta pasākums ir kvalificējams kā komercdarbības atbalsts, tam ir jāpiemēro atbilstošs komercdarbības atbalsta regulējums. Ņemot vērā pasākuma mērķi, ir iespējams piemērot Eiropas Komisijas paziņojuma „Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” 3.1.sadaļas nosacījumus, kas paredz iespēju piešķirt dotācijas komersantiem, nepārsniedzot 1 800 000 *euro* vienam uzņēmumam saistīto personu līmenī, atbilstoši Eiropas Komisijas 2014.gada 17.jūnija regulas Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, 1.pielikuma 3.panta 3.punktam, kā arī būs nepieciešams izvērtēt to, vai uzņēmums uz 2019.gada 31.decembri neatbilst grūtībās nonākuša uzņēmuma statusam, ievērojot Eiropas Komisijas paziņojumā ietvertos nosacījumus. Atbalsta pasākumu varēs ieviest tikai pēc nolikuma paziņošanas Eiropas Komisijai un pozitīva lēmuma saņemšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 | 3 258 367 |  0 |  0 |  0 |  0 |  0 |
| 2.1. valsts pamatbudžets | 0 | 3 258 367 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  - 3 258 367 |  0 |  0 |  0 |  0 |  0 |
| 3.1. valsts pamatbudžets |  0 |  - 3 258 367 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 3 258 367 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamais finansējums balstīts uz Covd-19 krīzes pirmā izplatības viļņa mehānismu, proti, paredzot atbalstu drukātajiem medijiem, digitālajā vidē strādājošiem ziņu portāliem un elektroniskajiem plašsaziņas līdzekļiem. 2020.gada mediju nozarei paredzēto finansējumu Covid-19 krīzes seku mazināšanai administrēja Sabiedrības integrācijas fonds un Nacionālā elektronisko plašsaziņas līdzekļu padome.Sabiedrības integrācijas fonda administrētajā atbalsta programmā tika sniegts atbalsts: 1. drukāto mediju un digitālajā vidē strādājošo ziņu portālu kapacitātes stiprināšanai. Šim mērķim tika paredzēti 599 492 *euro*, no kā tika izlietoti 530 850 *euro*, noslēdzot 54līgumus par finansējuma izlietošanu. Vidēji katrs līgums noslēgts par 9 831 *euro*;
2. abonēto drukāto mediju piegādes (VAS „Latvijas Pasts” sniegtie pakalpojumi) viena mēneša izmaksu segšanai. Šim mērķi tika paredzēti 223 737 *euro*. Viena mēneša izmaksu segšanai tika izlietoti 169 230 *euro*, noslēdzot 35līgumus par finansējuma izlietošanu. Vidēji katrs līgums noslēgts par 4 836 *euro*;
3. elektronisko plašsaziņas līdzekļu programmu viena mēneša apraides izmaksu segšanai. Šim mērķim tika paredzēti 217 699 *euro*. Viena mēneša izmaksu segšanai tika izlietoti 159 642 *euro*, noslēdzot 21līgumu par finansējuma izlietošanu. Vidēji katrs līgums noslēgts par 7 602 *euro*.

Nacionālās elektronisko plašsaziņas līdzekļu padomes administrētajā atbalsta programmā tika sniegts atbalsts satura veidošanai 1 075 000 *euro* apmērā, atbalstot 22 mediju uzņēmumus. Vidēji katrs mediju uzņēmums saņēma 48 864 *euro*.Pamatojoties uz Covid-19 izplatības pirmā viļņa mediju atbalsta mehānismu. konstatējams, ka:1. drukāto mediju un digitālajā vidē strādājošo ziņu portālu atbalstam ir nepieciešami vismaz 530 850 *euro*, lai sniegtu atbalstu tādā apmērā, kā Covid-19 izplatības pirmajā vilnī. Tas ir atbalstītu apmēram 54 mediju uzņēmumus, katram vidēji 9 831 *euro* apmērā.;
2. elektronisko plašsaziņas līdzekļu atbalstam ir nepieciešami vismaz 1 075 000 *euro*, lai sniegtu atbalstu tādā apmērā, kā Covid-19 izplatības pirmajā vilnī. Tādējādi atbalstot apmēram 22 mediju uzņēmumus, vidēji katram mediju uzņēmumam 48 864 *euro*;
3. abonēto drukāto mediju piegāžu izmaksu segšanai par 2020.gada novembri līdz 2021.gada martam, nepieciešami vismaz 846 150 *euro* (vienam mēnesim nepieciešams 169 230 *euro* \* 5 mēneši), lai sniegtu atbalstu tādā apmērā kā Covid-19 izplatības pirmajā vilnī. Atbalstu saņemtu apmēram 35 mediju uzņēmumi, katrs vidēji 4 836 *euro*;
4. elektronisko plašsaziņas līdzekļu programmu apraides izmaksu segšanai par 2020.gada novembri līdz 2021.gada martam, nepieciešami vismaz 798 210 *euro* (vienam mēnesim nepieciešams 159 642 *euro* \* 5 mēneši), lai sniegtu atbalstu tādā apmērā kā Covid-19 izplatības pirmajā vilnī. Atbalstu saņemtu apmēram 21 mediju uzņēmums, katrs vidēji 7 602 *euro*.

Atbalsta mehānisma īstenošanai tiek plānotas administratīvās izmaksas 8 157 *euro* apmērā. Sabiedrības integrācijas fonds programmu īstenošanā un finansēšanā darbojas, balstoties uz projektu pieeju, un programmu īstenošanas izmaksas iekļaujot programmu finansējumos. Ilgtermiņā Sabiedrības integrācijas fonda budžeta bāzē nav pieejams finansējums pilnā apmērā, lai segtu jaunu, iepriekš neplānotu programmu īstenošanas izdevumus. Sabiedrības integrācijas fonda programmas īstenošanas papildu izmaksās ietilpst konkursu pieteikumu vērtēšanā nodarbināto ekspertu atlīdzība un nodokļu izmaksas. Konkursa pieteikumu vērtēšanā ekspertiem tiks daļēji nodota atbilstības un kvalitātes kritēriju vērtēšana. Paredzams, ka ekspertu vērtējums būs nepieciešams aptuveni 110 projektiem. Katru projekta pieteikumu vērtēs divi neatkarīgi eksperti. Atlīdzība par viena projekta izvērtējumu atkarībā no vērtējamo kritēriju apjoma un dalības vērtēšanas komisijā ir vidēji 30 *euro* apmērā. Ar ekspertiem tiks slēgti akorda darba līgumi par projektu pieteikumu izvērtējumu.Ekspertu izmaksas: 30 *euro* \* 110 (projektu pieteikumi) \* 2 (divi eksperti vērtē 1 pieteikumu) + 1 557 *euro* (darba devēja sociālās apdrošināšanas obligātās iemaksas) = 8 157 *euro*.Ievērojot minēto, kopējais mediju atbalstam nepieciešamais finansējums ir 3 258 367 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” un plānots izlietot 2021.gadā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Sabiedrības integrācijas fonds. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Pļešakovs 67330336

Kristers.Plesakovs@km.gov.lv

1. Dezinformācija ir pārbaudāmi nepatiesa vai maldinoša informācija, kas tiek sagatavota un izplatīta, lai gūtu ekonomisku labumu vai maldinātu sabiedrību, un var radīt kaitējumu sabiedrībai. [↑](#footnote-ref-1)